līmeņa ĀS vidutāju iecelšanu, lai par prioritāti noteiktu vienošanos par pastāvīgu pamieru, netraucētu humānās palīdzības piekļuvi visām teritorijām un tūlītēju Eritrejas spēku izvešanu un veicinātu pārskatatbildību un iekšējo izlīgumu; aicina nekavējoties iecelt šos vidutājus; 24. atkārtoti aicina ES un tās dalībvalstis pieņemt pasākumus cilvēktiesību aizsardzībai un noteikt sankcijas cilvēktiesību pārkāpumu izdarītājiem, izmantojot globālo cilvēktiesību sankciju režīmu; 25. atbalsta to, ka Komisija kopš 2020. gada decembra atliek budžeta atbalsta izmaksāšanu Etiopijas valdībai; aicina Komisiju turpināt sniegt reģionam dzīvības glābšanas atbalstu, kas paredzēts pilsoniskajai sabiedrībai un neatkarīgām humānās palīdzības organizācijām, un pastiprināt centienus nodrošināt bērnu drošību; aicina Komisiju pārskatīt savu ierobežojumu budžeta atbalstam, kas paredzēts īstenošanas pasākumiem, lai varētu turpināt īstenot attīstības projektus ārpus konflikta zonas; 26. pauž dziļu nožēlu par to, ka ANO Drošības padome (ANO DP) nav efektīvi risinājusi situāciju Etiopijā un reģionā; mudina ES un tās dalībvalstis aicināt ANO Drošības padomi rīkot regulāras publiskas sanāksmes par Etiopiju un reģionu un jēgpilni un apņēmīgi rīkoties, lai nodrošinātu netraucētu piekļuvi humānajai palīdzībai, aizsargātu civiliedzīvotājus, izbeigtu un nosodītu smagus starptautisko tiesību pārkāpumus un nodrošinātu saukšanu pie atbildības par nežēlīgiem noziegumiem; 27. atgādina, ka ANO Cilvēktiesību padome savā 2021. gada 17. decembrī pieņemtajā rezolūcijā S-33/1 par cilvēktiesību stāvokli Etiopijā nolēma izveidot Starptautisko cilvēktiesību ekspertu komisiju Etiopijas jautājumos (ICHREE); mudina ES un tās dalībvalstis atbalstīt to, ka ANO piešķir ICHREE pienācīgu finansējumu, un aicina Etiopijas Federācijas federālo valdību atvieglot ICHREE neierobežotu piekļuvi; aicina ANO Cilvēktiesību padomi atjaunot ICHREE pilnvaras un atvēlēt tai pietiekami daudz laika, kā arī nodrošināt vajadzīgo tehnisko palīdzību un budžeta resursus, lai tā varētu īstenot savas pilnvaras, neierobežojot tās darbības laiku vai ģeogrāfisko darbības jomu; 28. atzīst ANO Cilvēktiesību padomes Starptautiskās cilvēktiesību ekspertu komisijas Etiopijas jautājumos 2022. gada 19. septembra ziņojuma (A/HRC/51/46), kurā dokumentēti kara noziegumi, konstatējumus; aicina Komisiju izvērtēt un izmantot secinājumus un ieteikumus un aicina Etiopijas iestādes atzīt šos rezultātus centienos atjaunot cilvēktiesību aizsardzību un strādāt pie tā, lai panāktu, ka kara noziegumos cietušie saņem tiesisko aizsardzību; turklāt aicina visas konfliktā iesaistītās puses atbalstīt ieteikumus, kas sniegti ANO cilvēktiesību amatpersonas un Etiopijas Cilvēktiesību komisijas kopīgajā izmeklēšanā; 29. uzdod priekšsēdētājai nosūtīt šo rezolūciju Komisijai, Komisijas priekšsēdētājas vietniekam / Savienības augstajam pārstāvim ārlietās un drošības politikas jautājumos, Etiopijas Federācijas federālajai valdībai un parlamentam, Tigrajas iestādēm, Eritrejas Valsts valdībai, Starpvaldību attīstības iestādes dalībvalstu valdībām, Āfrikas Savienībai un tās dalībvalstīm, Panāfrikas parlamentam un ĀKK un ES Apvienotajai parlamentārajai asamblejai.